Jose Acuzar

Si Jose "Jerry" Rizalino Larion Acuzar (namundag Hunyo 19, 1955) sarong Filipinong negosyante na siya an kagtugdas kan New San Jose Builders. Siya man an presenteng Sekretaryo kan Department of Human Settlements and Urban Development poon Hulyo 29, 2022.

Kaamayi nin buhay asin edukasyon
Si Jose "Jerry" Acuzar namundag Hunyo 19, 1955, sa Balanga, Bataan. An saiyang mga magurang iyo sinda Marcelino A. Acuzar asin Maria Larion.

Saiyang natapos an edukasyon primarya sa Balanga Elementary School kan 1967 asin sekundarya sa Arellano Memorial (Bataan) High School (ngonyan, Bataan National High School) kan 1974. Saiyang natapos an kurso sa drafting sa Bataan National School of Arts and Trades (BNSAT) sa Balanga (ngonyan, the Bataan Peninsula State University). Siya nakamit an degree sa arkitektura sa Technological Institute of the Philippines kan 1983.

Karera
Kan siya nag'aatender sa  BNSAT, si Acuzar nagtrabaho bilang cutter-welder sa talyer sa iron works na rogaring kan tugang niyang matua. Siya ngapit nagkaag man kan sadiri niyang iron works shop sa Quezon City.
Si Acuzar naempleo bilang draftsman sa Tondo Foreshore Redevelopment Project kan 1975. Kan mga 1980 siya nagin contractor bago nagtugdas kan real estate firm na New San Jose Builders, Inc. (NSJBI) kan 1986. An NSJBI midbid bilang developer nin mga residential asin commercial condominiums asin man kan Philippine Arena.

Siya man an nagtugdas asin nagpadakula kan Las Casas Filipinas de Acuzar sa Bataan, sarong resort bantog sa saiyang Spanish colonial-era na mga edipisyo na pigkurua pa sa iba-ibang lugar asin ipighubo saka binilog sa sityo.

Kan Hulyo 29, 2022, si Acuzar nanombrahan na Sekretaryo kan Department of Human Settlements and Urban Development ni Presidente Bongbong Marcos. Siya an ikaduwang sekretaryo kan departamento ehekutibo, pinagsalidahan si Eduardo del Rosario.

Buhay personal
Si Acuzar naagom si Maria Theresa Ochoa, an tugang ni Paquito Ochoa Jr.

Toltolan

|-

Kategorya:Mga 1955 na kamundagan
Kategorya:Mga Filipinong negosyante
Kategorya:Mga Filipinong kagtugdas nin mga kompanaya
Kategorya:Mga Filipinong negosyante sa real estate
Kategorya:Mga Myembro sa Gabinete ni Bongbong Marcos
Kategorya:Mga Sekretaryo nin Human Settlements and Urban Development of the Philippines
Kategorya:Mga Tawong haleng Balanga, Bataan
Kategorya:Mga Buruhay